smcproject/ml-wiki-sentences huggingface dataset:
മാതാപിതാക്കളുടെ പുകവലി, മലർന്നുകിടന്നുകൊണ്ട് കുപ്പിപ്പാൽ കുടിക്കൽ, ആഹാരക്രമം, അലർജികൾ, വാഹനങ്ങളുടെ എക്സ്ഹോസ്റ്റ് പുക എന്നിങ്ങനെ പല ഘടകങ്ങളെ ഓട്ടൈറ്റിസ് മീഡിയയോട് ബന്ധിപ്പിക്കുന്ന പഠനങ്ങൾ പുറത്തുവന്നിട്ടുണ്ടെങ്കിലും അവയുടെയെല്ലാം ഒറ്റനോട്ടത്തിൽത്തന്നെ കാണാവുന്ന ദൗർബല്യം വൈറസ് അണുബാധയുടെ തോത്  കണക്കിലെടുക്കാൻ സാധിക്കാത്തതാണ് .
ആദ്യത്തെ 12 മാസം മുലയൂട്ടപ്പെടുന്ന കുട്ടികൾക്ക് ഓട്ടൈറ്റിസ് മീഡിയ ബാധിക്കാനുള്ള സാധ്യതയും അഥവാ ബാധിച്ചാൽത്തന്നെ രോഗം നീണ്ടുനിൽക്കാനുള്ള സാധ്യതയും കുറവാണ്.
കുട്ടികൾ കരയാതിരിക്കാനായി വായിൽ വച്ച് ഊറാനായി കൊടുക്കുന്ന പേസിഫയറിന്റെ ഉപയോഗം ഓട്ടൈറ്റിസ് മീഡിയ കൂടുതൽ തവണ ഉണ്ടാകാനുള്ള സാദ്ധ്യത ഉണ്ടാക്കുന്നതായി കണ്ടെത്തിയിട്ടുണ്ട്.
അക്യൂട്ട് ഓട്ടൈറ്റിസ് മീഡിയ എന്ന രോഗമുണ്ടെന്ന് നിർണ്ണയിക്കുന്നത് സാധാരണ രോഗചരിത്രം മനസ്സിലാക്കിയും കർണ്ണപുടം കണ്ട് അതിന്റെ മാറ്റങ്ങൾ മനസ്സിലാക്കിയുമാണ്.
ഓട്ടോസ്കോപ്പ് പരിശോധനയിലൂടെ മാത്രം രോഗകാരി എന്താണെന്ന് നിർണ്ണയിക്കുക സാധ്യമല്ല.
കരയുന്ന കുട്ടികളുടെ കർണ്ണപുടം രക്തക്കുഴലുകളുടെ വികാസം കാരണം ചുവന്നിരിക്കുന്നതും (ഓട്ടൈറ്റിസ് മീഡിയയെപ്പോലെ) രോഗനിർണ്ണയത്തെ ബാധിക്കും.
കർണ്ണപുടം നേരിട്ട് പരിശോധിക്കാത്തിടത്തോളം ഓട്ടൈറ്റിസ് മീഡിയയുടെ രോഗലക്ഷണങ്ങൾ ഉണ്ടാകുന്നതോ അവയുടെ കാലദൈർഘ്യമോ തീവ്രതയോ രോഗനിർണ്ണയം നടത്താൻ തക്ക കാരണങ്ങളാകുന്നില്ല.
ഓട്ടൈറ്റിസ് മീഡിയ അക്യൂട്ട - മൈറിഞ്ചൈറ്റിസ് ബുള്ളോസ ഇൻഫ്ലുവൻസ ഓട്ടൈറ്റിസ് മീഡിയ അക്യൂട്ട ഓട്ടൈറ്റിസ് മീഡിയ ക്രോണിക്ക മീസോടിമ്പാനാലിസ് ഓട്ടൈറ്റിസ് മീഡിയ ക്രോണിക്ക മീസോടിമ്പാനാലിസ് ഓട്ടൈറ്റിസ് മീഡിയ ക്രോണിക്ക മീസോടിമ്പാനാലിസ് ഓട്ടൈറ്റിസ് മീഡിയ ക്രോണിക്ക മീസോടിമ്പാനാലിസ് അക്യൂട്ട് ഓട്ടൈറ്റിസ് മീഡിയയിൽ കാണുന്ന കർണ്ണപുടം
ഓട്ടൈറ്റിസ് മീഡിയ പല തീവ്രതയിൽ കാണപ്പെടാറുണ്ട്.
അവ പല പേരുകളിലാണ് അറിയപ്പെടുന്നത്.
ഒരേ അവസ്ഥയെ പ്രതിപാദിച്ച് പല പേരുകൾ ഉപയോഗിക്കുന്നതിനാൽ ചിലപ്പോൾ ഇവ ആശയക്കുഴപ്പമുണ്ടാക്കിയേക്കാം.
ചെവിയിലെ അണുബാധയെക്കുറിച്ചുള്ള ഒരു സാധാരണ തെറ്റിദ്ധാരണ ഇത് ചെവിയിൽ ചൊറിച്ചിലുണ്ടാക്കുമെന്നാണ്.
അക്യൂട്ട്
അക്യൂട്ട് ഓട്ടൈറ്റിസ് മീഡിയ (AOM) സാധാരണയായി വൈറസ് ബാധകൊണ്ടുണ്ടാകുന്നതും സ്വയമേവ സുഖപ്പെടുന്നതുമായ അസുഖമാണ്.
ഇത് വൈറസുകൾ മൂലമുണ്ടാകുന്ന ഊർദ്ധ്വ ശ്വാസനാള രോഗാണുബാധയോട് അനുബന്ധിച്ചാണ് സാധാരണ ഉണ്ടാകുന്നത്.
ചെവികളിൽ കൺജഷൻ ഉണ്ടാവുകയും അസ്വസ്ഥത തോന്നുകയും ചെയ്യും.
ജലദോഷം സുഖപ്പെടുന്നതോടൊപ്പം രോഗലക്ഷണങ്ങൾ നിലച്ചേയ്ക്കാം.
സാധാരണഗതിയിൽ അണുമുക്തമായ മദ്ധ്യകർണ്ണത്തിൽ ബാക്ടീരിയ ബാധയുണ്ടായാൽ പഴുപ്പും മർദ്ദവർദ്ധനയും ഉണ്ടായി വരും.
വൈറസ് ബാധ മൂലമുള്ള ഓട്ടൈറ്റിസ് മീഡിയ വളരെപ്പെട്ടെന്ന് ബാക്ടീരിയ ബാധയുള്ള ഓട്ടൈറ്റിസ് മീഡിയയായി മാറാം (പ്രത്യേകിച്ച് കുട്ടികളിൽ).
ബാക്ടീരിയ ബാധ മൂലമുള്ള ഓട്ടൈറ്റിസ് മീഡിയ ഉള്ളവരിൽ തീവ്രവും തുടർച്ചയായുള്ളതുമായ ചെവി വേദനയും 102 °F (39 °C) ഓ അതിൽ കൂടുതലോ ഉള്ള പനിയും കാണപ്പെടാറുണ്ട്.
ബാക്ടീരിയൽ അണുബാധ മൂലം കർണ്ണപുടം പൊട്ടാനും മാസ്റ്റോയ്ഡ് അറകളിൽ അണുബാധയുണ്ടാകാനും (മാസ്റ്റോയ്ഡൈറ്റിസ്) തലയോട്ടിക്കുള്ളിലേയ്ക്ക് പടർന്ന് ബാക്ടീരിയൽ മെനിഞ്ചൈറ്റിസ് ആവാനും മറ്റും സാദ്ധ്യതയുണ്ട്.
ഒന്നാമത്തെ ഫേസ് - ഒന്നോ ർണ്ടോ ദിവസ്മ് നീണ്ടുനിൽക്കുന്ന എക്സ്യുഡേറ്റീവ് സ്രവത്തോടുകൂടിയ വീക്കം.
ചൂട്, വിറയൽ, ചിലപ്പോല് കുട്ടികളിൽ കാണപ്പെടുന്ന മെനിഞ്ചിസം, ശക്തമായ വേദന (രാത്രിയിൽ ഇത് രൂക്ഷമാകും), ശബ്ബ്ദം പതിഞ്ഞതായി കേൾക്കുക, ബധിരത, മാസ്റ്റോയ്ഡ് പ്രോസസ്സിൽ വേദന, ചെവിയിൽ മുഴക്കം ( ടിനിറ്റസ് ).
രണ്ടാമത്തെ ഫേസ് -മൂന്നു മുതൽ എട്ടു ദിവസം വരെ നീണ്ടുനിൽക്കുന്ന അണുബാധയോടുള്ള ചെറുത്തു നിൽപ്പ്.
പഴുപ്പും മദ്ധ്യകർണ്ണത്തിലെ എക്സ്യുഡേറ്റ് സ്രവവും പുറത്തുവരുകയും വേദനയും ചൂടും കുറയുകയും ചെയ്യും.
തുള്ളിമരുന്നുകൾ ഒഴിക്കുന്നതിലൂടെ ഈ ഘട്ടത്തിന്റെ ദൈർഘ്യം കുറയ്ക്കാൻ കഴിയും.
മൂന്നാമത്തെ ഫേസ് - രണ്ടു മുതൽ നാലാഴ്ച്കവരെ നീണ്ടുനിൽക്കുന്ന ഈ ഘട്ടത്തിൽ അസുഖം സുഖപ്പെടും.
ചെവിയിൽ നിന്നുള്ള ചലമൊഴുകൽ നിലയ്ക്കുകയും കേഴ്വി സാധാരണ നിലയിലെത്തുകയും ചെയ്യും.
സീറസ്
എഫ്യൂഷനോട് കൂടിയ ഓട്ടൈറ്റിസ് മീഡിയ (OME), സീറസ് ഓട്ടൈറ്റിസ് മീഡിയ (SOM), അല്ലെങ്കിൽ സെക്രീറ്ററി ഓട്ടൈറ്റിസ് മീഡിയ (SOM), എന്നൊക്കെപ്പറയുന്നത് യൂസ്റ്റേഷ്യൻ നാളി അടയുന്നതു മൂലം മദ്ധ്യകർണ്ണത്തിൽ സംജാതമാകുന്ന ന്യൂനമർദ്ദത്താൽ ഊറിവരുന്ന ദ്രാവകസ്രവം നിറയുന്നതിനെയാണ്.
വൈറസ് ബാധ മൂലമുണ്ടാകുന്ന ഊർദ്ധ്വ ശ്വാസനാള രോഗാണുബാധ മൂലം വേദനയോ ബാക്ടീരിയൽ ബാധയോ കൂടാതെ ഇതുണ്ടാകാം.
ചിലപ്പോൾ ഇത് അക്യൂട്ട് ബാക്ടീരിയൽ ഓട്ടൈറ്റിസ് മീഡിയ ഉണ്ടാകുന്നതിന് മുന്നോടിയായോ പിന്നാലെയോ ഉണ്ടാകാം.
മദ്ധ്യകർണ്ണത്തിലെ ദ്രാവകം ചിലപ്പോൾ കർണ്ണപുടത്തിന്റെ പ്രകമ്പനശേഷി കുറയ്ക്കുന്നതുമൂലം ശബ്ബ്ദ  സംവേദനത്തെ ബാധിച്ചേയ്ക്കാം.
ആഴ്ച്ചകളോ മാസങ്ങളോ കൊണ്ട് മദ്ധ്യ കർണ്ണത്തിലെ ദ്രാവകം കട്ടി കൂടി പശ പോലെയായി മാറാം (ഈ അവസ്ഥയെ ഗ്ലൂ ഇയർ എന്നാണ് വിളിക്കുന്നത്).
ഇതു മൂലം ബാഹ്യകർണ്ണത്തിൽ നിന്ന് ആന്തര കർണ്ണത്തിലേക്കുള്ള ശബ്ബ്ദ വാഹകശേഷി കുറയുകയും തന്മൂലമുള്ള ബധിരത ഉണ്ടാവുകയും ചെയ്യാനുള്ള സാദ്ധ്യത കൂടുതലാണ്.
കുട്ടികൾ കിടന്നുകൊണ്ട് ഭക്ഷണം കഴിക്കുകയോ മുലകുടിക്കുകയോ ചെയ്യുക, ഒന്നിൽ കൂടുതൽ കുട്ടികളെ നോക്കുന്ന ചൈൽഡ് കെയർ സ്ഥാപനത്തിലേക്ക് നേരത്തെ തന്നെ എത്തിപ്പെടുകയോ അവിടെ കൂടുതൽ സമയം ചെലവഴിക്കുകയോ ചെയ്യുക, അച്ഛനമ്മമാരുടെ പുകവലി , കുറച്ചുകാലം മാത്രം മുലയൂട്ടൽ നടത്തുക എന്നീ ഘടകങ്ങൾ ആദ്യത്തെ രണ്ടു വയസ്സുവരെ സീറസ് ഓട്ടൈറ്റിസ് മീഡിയ ഉണ്ടാകാനുള്ള സാദ്ധ്യത കൂട്ടുന്നതായി കാണപ്പെടുന്നു.
ക്രോണിക് ചെവിപ്പഴുപ്പ്
ക്രോണിക് സപ്പുറേറ്റീവ് ഓട്ടൈറ്റിസ് മീഡിയ എന്ന അസുഖത്തിൽ കർണ്ണപുടത്തിൽ ദ്വാരമുണ്ടാവുകയും മദ്ധ്യകർണ്ണത്തിൽ ആഴ്ച്ചകൾ നീണ്ടുനിൽക്കുന്ന അണുബാധ ഉണ്ടാവുകയും ചെയ്യും.
പഴുപ്പ് ചെവിക്കു വെളിയിലേയ്ക്ക് ഒഴുകിയേക്കാം.
യൂസ്റ്റേഷ്യൻ നാളിയുടെ പ്രവർത്തനക്കുറവുള്ളവരിലാണ് ഈ അസുഖം കൂടുതലായി കാണപ്പെടുന്നത്.
ഇതോടനുബന്ധിച്ച് ബധിരത ഉണ്ടായേക്കാം.
അഡ്ഹെസീവ്
കർണ്ണപുടം മദ്ധ്യകർണ്ണത്തിനുള്ളിലേയ്ക്ക് വലിഞ്ഞുപോവുകയും ഓസിക്കിളുകളോടും മറ്റും ഒട്ടിപ്പോവുകയും ചെയ്യുന്ന അവസ്ഥയാണിത്.
രോഗമുണ്ടാകാതെ തടയൽ
ന്യൂമോകോക്കൽ കോൻജുഗേറ്റ് വാക്സിനുകൾ ശൈശവത്തിൽ തന്നെ കൊടുത്താൽ അക്യൂട്ട് ഓട്ടൈറ്റിസ് മീഡിയ ഉണ്ടാകാനുള്ള സാദ്ധ്യത 6–7% കുറയ്ക്കാൻ സാധിക്കും.
പൊതുവിൽ ഇത് നടപ്പാക്കിയാൽ പൊതുജനാരോഗ്യത്തിന് ഗുണമുണ്ടായേക്കാം.
മറാസ്മസ് പോലെ കഠിനമായ പോഷകാഹാരക്കുറവ് ബാധിച്ച കുട്ടികളല്ലാത്തവർക്ക് സിങ്ക് സപ്ലിമെന്റുകൾ കൊടുക്കുന്നതിന് പ്രയോജനമുള്ളതായി തെളിവില്ല.
ദീർഘകാലം ആന്റിബയോട്ടിക് മരുന്നുകൾ കൊടുക്കുന്നത് അണുബാധ കുറയ്ക്കുമെങ്കിലും ബധിരതയെ അന്തിമമായി എങ്ങനെ ബാധിക്കുമെന്നതെ അജ്ഞാതമാണ്.
ചില ഋതുക്കൾ, അലർജിയുണ്ടാകാനുള്ള സാദ്ധ്യത, മൂത്ത സഹോദരീസഹോദരന്മാരുണ്ടായിരിക്കുക, തുടങ്ങിയ ഘടകങ്ങൾ വീണ്ടും വീണ്ടും ഓട്ടൈറ്റിസ് മീഡിയ ഉണ്ടാകാനും മദ്ധ്യകർണ്ണത്തിൽ ദീർഘകാലം സ്രവങ്ങളുണ്ടാക്കാനുമുള്ള സാദ്ധ്യത വർദ്ധിപ്പിക്കുന്നു.
ആവർത്തിച്ച് ഓട്ടൈറ്റിസ് മീഡിയ ഉണ്ടായിട്ടുള്ള രോഗചരിത്രം, പുകയിലപ്പുക, ഡേ കെയറിൽ പോവുക, മുലയൂട്ടാതിരിക്കുക എന്നിവയും ഓട്ടൈറ്റിസ് മീഡിയ ഉണ്ടാകാനും വീണ്ടും വരാനുമുള്ള സാദ്ധ്യത വർദ്ധിപ്പിക്കുന്നു.
ഒരു വർഷമെങ്കിലും മുലയൂട്ടിയിട്ടുള്ള കുട്ടികളിൽ ഓട്ടൈറ്റിസ് മീഡിയ ഉണ്ടാകാനുള്ള സാദ്ധ്യത 19%ൽ നിന്ന് 6% ആയി കുറയുന്നു.
രോഗബാദ്ധ്യതാ സാദ്ധ്യത വർദ്ധിപ്പിക്കുന്ന ഘടകങ്ങൾ കുറയ്ക്കുകയും മരുന്നുകളും ശസ്ത്രക്രീയയും കൊണ്ടുള്ള ചികിത്സയും ഒരുമിച്ചുണ്ടെങ്കിലേ രോഗം വീണ്ടും വരുന്നതും വിട്ടുമാറാതെ മദ്ധ്യകർണ്ണത്തിൽ സ്രവങ്ങളുണ്ടാകുന്നതും മറ്റും തടയാൻ സാധിക്കുകയുള്ളൂ.
ചികിത്സ രോഗലക്ഷണങ്ങൾ ലഘൂകരിക്കൽ
ഉള്ളിൽ കഴിക്കുന്നതും പുറമേ ഉപയോഗിക്കുന്നതുമായ വേദനസംഹാരികൾ ഫലപ്രദമാണ്.
ഐബുപ്രോഫൻ , പാരാസെറ്റാമോൾ (അസറ്റമിനോഫെൻ), നാർക്കോട്ടിക്കുകൾ എന്നിവ ഉള്ളിൽ കഴിക്കാവുന്നവയാണ്.
ആന്റിപൈറിൻ , ബെൻസോകൈൻ എന്ന തുള്ളിമരുന്നുകൾ പുറമേ ഉപയോഗിക്കാവുന്നവയാണ്.
ഡീകൺജസ്റ്റന്റുകളും ആന്റിഹിസ്റ്റമിനുകളും പാർശ്വഭലങ്ങളെപ്പറ്റിയുള്ള ഭീതിയും ഭലക്കുറവും കാരണം ഉപയോഗ യോഗ്യമല്ല.
ആന്റീബയോട്ടിക്കുകൾ
അക്യൂട്ട് ഓട്ടൈറ്റിസ് മീഡിയ ബാധിച്ച മൂന്നിൽ രണ്ട് കുട്ടികളും ആന്റിബയോട്ടിക് ചികിത്സ കൂടാതെ തന്നെ സുഖപ്പെടുന്നത് കാരണം മൂന്നു ദിവസം വരെ മേൽപ്പറഞ്ഞ വേദനസംഹാരികൾ കൊണ്ടുമാത്രം ചികിത്സ നടത്താവുന്നതാണ്.
ദീർഘകാലം കഴിഞ്ഞുള്ള അവസ്ഥയിൽ ഇങ്ങനെ ആന്റിബയോട്ടിക് ചികിത്സ താമസിപ്പിച്ചതുകൊണ്ട് ദോഷമൊന്നും ഉള്ളതായി കാണപ്പെട്ടിട്ടില്ല.
ആന്റിബയോട്ടിക്കുകൾക്ക് കാര്യമായ പാർശ്വഭലങ്ങൾ ഉണ്ടെന്ന് മാത്രമല്ല, സമീപകാലത്ത് നടന്ന ഒരു പഠനം തെളിയിക്കുന്നത് അമോക്സിസിലിൻ കൊണ്ട് ചികിത്സിച്ച 6 മാസത്തിനും 2 വയസ്സിനും ഇടയിൽ പ്രായമുള്ള കുട്ടികളിൽ അസുഖം തിരിച്ചുവരാനുള്ള സാദ്ധ്യത കൂടുതലാണെന്നാണ്.
ആദ്യം നൽകുന്ന ആന്റിബയോട്ടിക് അമോക്സിസിലിൻ ആണ്.
രോഗാണുക്കൾക്ക് ആന്റിബയോട്ടിക്കുകൾക്കെതിരെ പ്രതിരോധശേഷി ഉണ്ടെങ്കിൽ അമോക്സിസിലിൻ ക്ലാവുലാനേറ്റ് അല്ലെങ്കിൽ മറ്റൊരു പെൻസിലിൻ ഡെറിവേറ്റീവും ബീറ്റ ലാക്ടമേസ് ഇൻഹിബിറ്ററും രണ്ടാമതായി നൽകാം.
ഒരാഴ്ച്കയിൽ കുറവ് സമയത്തുമാത്രം ആന്റിബയോട്ടിക്കുകൾ നൽകുന്നതിന് പാർശ്വഭലം കുറവാണെങ്കിലും ഒരാഴ്ച്ചയിൽ കൂടുതൽ നൽകുന്നതാണ് രോഗശാന്തിക്ക് കൂടുതൽ മെച്ചം.
ഹ്രസ്വ കോഴ്സ് ആന്റിബയോട്ടിക്കുകളിൽ അസിത്രോമൈസിൻ എന്ന ദീർഘനേരം പ്രവർത്തിക്കുന്ന മരുന്നാണ് കൂടുതൽ ഫലപ്രാപ്തി നൽകുന്നത്.
ടിമ്പാനോസ്റ്റമി ട്യൂബ്
എഫ്യൂഷനുള്ള ക്രോണിക് അസുഖങ്ങളിൽ ടിമ്പാനോസ്റ്റമി ട്യൂബ് ("ഗ്രോമ്മറ്റ്") കർണ്ണപുടത്തിനുള്ളിൽ തിരുകി വയ്ക്കുന്നത് ശസ്ത്രക്രീയയ്ക്ക് ശേഷമുള്ള 6 മാസത്തേയ്ക്ക് അസുഖമുണ്ടാകാനുള്ള സാദ്ധ്യത കുറയ്ക്കും.
പക്ഷേ ഇതുമൂലം കേൾവിക്ക് ദീർഘകാലാടിസ്ഥാനത്തിൽ മെച്ചമൊന്നുമുണ്ടാകാറില്ല.
തന്മൂലം 6 മാസങ്ങൾക്കുള്ളിൽ 3 തവണയോ 1 വർഷത്തിനുള്ളിൽ 4 തവണയോ അസുഖം വരുകയോ അതിലൊരുപ്രാവശ്യം എഫ്യൂഷനുണ്ടാവുകയോ ചെയ്താലേ ഈ ചികിത്സ നടത്താറുള്ളൂ.
നാട്ടുചികിത്സകൾ
നാട്ടുചികിത്സകൾ എഫ്യൂഷനോടു കൂടിയ ഓട്ടൈറ്റിസ് മീഡിയയ്ക്ക് രോഗശാന്തി നൽകുന്നതായി തെളിവുകളൊന്നുമില്ലാത്തതിനാൽ അനുയോജ്യമല്ല.
ഗാൽബ്രെത്ത് ടെക്നിക് എന്നു പേരുള്ള വീട്ടിൽ വച്ച് ചെയ്യാവുന്ന ഒരു പ്രക്രീയ സ്രവങ്ങളുടെ ഒഴുകിപ്പോക്ക് മെച്ചപ്പെടുത്താനുദ്ദേശിച്ചുള്ളതാണ്.
ഒരു റാൻഡമൈസ്ഡ് കണ്ട്രോൾഡ് ക്ലിനിക്കൽ പരീക്ഷണത്തിൽ ഈ പ്രക്രീയ കൊണ്ട് പ്രയോജനമുണ്ടെന്ന് കണ്ടെത്തിയിരുന്നെങ്കിലും മതൊരു പരീക്ഷണത്തിൽ പ്രയോജനമുണ്ടെന്നോ ഇല്ലെന്നോ കണ്ടെത്താനായില്ല.
ഈ അസുഖം കാരണം കുട്ടികൾക്കും അച്ഛനമ്മമാർക്കും ഉറക്കമില്ലാത്ത രാവുകൾ ധാരാളമുണ്ടാകും.
അസുഖത്താൽ കർണ്ണപുടത്തിനുണ്ടാകുന്ന എല്ലാ ക്ഷതങ്ങളും ഉണങ്ങാറില്ല.
മാസ്റ്റോയ്ഡിലേയ്ക്കും മെനിഞ്ചസിലേയ്ക്കും അണുബാധ പടരാൻ സാദ്ധ്യതയുണ്ട്.
ചിലപ്പോൾ മരണം വരെ ഈ അസുഖം കാർണം ഉണ്ടാകാം.
പനികാരണം ചിലപ്പോൾ കോട്ടലും ഉണ്ടായേക്കാം.
അവശ്യമായ ആന്റിബയോട്ടിക് ചികിത്സ പല ദുർഘടാവസ്ഥകളെയും ഒഴിവാക്കും.
ബധിരത
വീണ്ടും വീണ്ടും അക്യൂട്ട് ഓട്ടൈറ്റിസ് മീഡിയയോ, എഫ്യൂഷനോടുകൂടിയ ഓട്ടൈറ്റിസ് മീഡിയയോ, ക്രോണിക് ഓട്ടൈറ്റിസ് മീഡിയയോ ഉള്ളവർക്ക് ശബ്ദവാഹനത്തകരാറോ, ശബ്ദഗ്രഹണത്തിനോ നാഡീവ്യൂഹത്തിനോ ഉള്ള തകരാറുമൂലമുള്ള ബധിരതയുണ്ടാകാൻ സാദ്ധ്യത കൂടുതലാണ്.
കോളിസ്റ്റിയറ്റോമയോ ഗ്രാനുലേഷൻ ടിഷ്യൂവോ മദ്ധ്യകർണ്ണത്തിലുണ്ടെങ്കിൽ ബധിരതയുടെ തോത് കൂടുതലായിരിക്കും.
ശബ്ദവാഹനത്തകരാറുമൂലമുള്ള ബധിരത സംസാരശേഷിയെയും ബാധിക്കും.
പഠനങ്ങൾ ഓട്ടൈറ്റിസ് മീഡിയ പഠനശേഷിയെയും ശ്രദ്ധയെയും സമൂഹത്തിൽ ഇടപഴകുന്നതിനെയും ബാധിക്കുമെന്നും തെളിയിക്കുന്നു.
ഡിപ്രഷൻ, വ്യാകുലത എന്നീ അസുഖങ്ങളും ഓട്ടൈറ്റിസ് മീഡിയ ഉള്ളവരിൽ കൂടുതലായിരിക്കും.
രോഗാണുബാധ മാറി കേൾവി തിരിച്ചുകിട്ടിയാലും മദ്ധ്യകർണ്ണത്തിനും കോക്ലിയയ്ക്കും ചെറിയതൊതിലെങ്കിലും കേടുപാടുകൾ സംഭവിച്ചിട്ടുണ്ടാകും രോഗ ചരിത്രം വൈകല്യം കണക്കിലെടുത്തുകൊണ്ടുള്ള ജീവിത-വർഷങ്ങൾ - 100,000 വാസികളിൽ ഓട്ടൈറ്റിസ് മീഡിയ 2004 ൽ.
ഡേറ്റ ഇല്ല 10 10-14 14-18 18-22 22-26 26-30 30-34 34-38 38-42 42-46 46-50
ഓട്ടൈറ്റിസ് മീഡിയ ബാല്യകാലത്ത് സാധാരണ ഉണ്ടാകുന്ന അസുഖമാണ്.
ഒരു സാധാരണ കുട്ടിക്ക് രണ്ടു മുതൽ മൂന്നു വരെ പ്രാവശ്യം ഒരു വർഷം ഈ അസുഖമുണ്ടാകാറുണ്ട്.
ഡൗൺ സിൻഡ്രോം ഉള്ളവർക്ക് യൂസ്റ്റേഷ്യൻ നാളിയിൽ കൂടുതൽ കഠിനമായ വളവുകൾ ഉള്ളതിനാൽ അസുഖമുണ്ടാവാനും അതിനായി ശസ്ത്രക്രീയ ചെയ്യേണ്ടിവരാനുമുള്ള സാദ്ധ്യത അവർക്ക് കൂടുതലാണ്.
ഇതും കാണുക ടിമ്പാനോമെട്രി ടിമ്പാനോസ്റ്റൊമി നാളി നവജാതശിശുക്കൾക്കു വേണ്ട പ്രാഥമിക വൈദ്യ പരിശോധനകൾ ഓട്ടോ അക്വസ്റ്റിക് എമിഷൻ കോക്ലിയർ ഇമ്പ്ലാന്റ് അവലംബം പുറത്തേയ്ക്കുള്ള കണ്ണികൾ
ഓട്ടവ ഇംഗ്ലീഷ് വിലാസം https://ml.wikipedia.org/wiki/Ottawa
കാനഡയുടെ തലസ്ഥാനവും ഒരു നഗരവുമാണ് ഓട്ടവ ( ˈɒtəwə ( സഹായം · വിവരണം ) , ചിലപ്പോൾ /ˈɒtəwɑː/ ).
ദക്ഷിണ ഒണ്ടാരിയോയുടെ കിഴക്കൻ പ്രദേശത്തുള്ള ഓട്ടവ താഴ്വരയിൽ ഓട്ടവ നദിയുടെ തീരത്തായാണ്‌ നഗരം സ്ഥിതി ചെയ്യുന്നത്.
812,000 ജനങ്ങൾ അധിവസിക്കുന്ന നഗരം കാനഡയിലെ നാലാമത്തെ ഏറ്റവും വലിയ മുൻസിപ്പാലിറ്റിയും ഒണ്ടാരിയോയിലെ രണ്ടാമത്തെ വലിയ മുൻസിപ്പാലിറ്റിയുമാണ്‌.
ഓട്ടവയുടെ ഭൂപടം അവലംബം 1 2 3 1 2 ↑ http://www.crtc.gc.ca/eng/archive/2008/dt2008-89.htm പുറത്തേക്കുള്ള കണ്ണികൾ Ottawa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓട്ടു പത്തൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2023 നവംബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
അരി ഉപയോഗിച്ചുണ്ടാക്കുന്ന ഒരു ആ ഹാരമാണ് ഓട്ടു പത്തൽ.
ഉത്തര കേരളത്തിലെ  നാദാപുരത്ത് പാരമ്പര്യമായി മുസ്ലീം സമുദായക്കാർ ഉണ്ടാക്കുന്ന ഓട്ടു പത്തൽ പ്രശസ്തമാണ്.
സൽക്കാരങ്ങളിലും നോമ്പ് തുറകളിലും മറ്റും വ്യാപകമായി ഉപയോഗിച്ചുവരുന്ന ഒരു വിഭവമാണ്.
കണ്ണൂർ, കോഴിക്കോട് ഭാഗങ്ങളിൽ മുസ്ലിം സൽക്കാരങ്ങളിൽ ഇത് പ്രാധാന്യം അർഹിക്കുന്ന ഒരു വിഭവമാണ്.
ഇതിനു കണ്ണൂരിൽ ഒറോട്ടി എന്നും വിളിക്കാറുണ്ട്.
പുഴുങ്ങലരി വെള്ളത്തിൽ കുതിർത്ത് വെള്ളം ഊറ്റി കളഞ്ഞ് ഉപ്പും ചേർത്ത് അരച്ചെടുത്ത് ഇരുവശത്തും വാഴയിലവെച്ച് പരത്തി, ഓട്ടിന്റെ പരന്ന പാത്രത്തിലാണ് ചുട്ടെടുക്കാറുള്ളത്.
ചുട്ടെടുത്ത പത്തൽ തേങ്ങാപാലിൽ മുക്കിയെടുക്കുന്നു.
ഓട്ടം റീസർ
ഓട്ടം റീസർ (ജനനം സെപ്റ്റംബർ 21, 1980) ഒരു അമേരിക്കൻ നടിയാണ്.
ദി ഒ.സി. എന്ന ഫോക്സ് പരമ്പരയിലെ ടെയ്‌ലർ ടൗൺസെൻഡ്, എച്ച്‌ബി‌ഒയുടെ എൻ‌ടൂറേജിലെ ലിസി ഗ്രാന്റ്, എബി‌സിയുടെ നോ ഓർഡിനറി ഫാമിലിയിലെ കാറ്റി ആൻഡ്രൂസ്, ഇ!
'സ് ദ അറേഞ്ച്‌മെന്റിലെ ലെസ്ലി ബെൽക്യാമ്പ് എന്നീ വേഷങ്ങളിലൂടെയാണ് അവർ അറിയപ്പെടുന്നത്.
ദ ഗേൾ നെക്സ്റ്റ് ഡോർ (2004), സോ അണ്ടർകവർ (2012), സള്ളി (2016) എന്നീ സനിമകളോടൊപ്പം ടെൻ ഹാൾമാർക്ക് ചാനൽ ടെലിവിഷൻ സിനിമകളിലും അവർ പ്രധാന വേഷങ്ങളിൽ പ്രത്യക്ഷപ്പെട്ടു.
1980 സെപ്റ്റംബർ 21 ന് കാലിഫോർണിയയിലെ ലാ ജോല്ലയിൽ ടോം, കിം റീസർ ദമ്പതികളുടെ മകളായി ഓട്ടം റീസർ ജനിച്ചു.
കുട്ടിക്കാലത്ത്, ഏഴ് വയസ്സ് മുതൽ പതിനേഴാം വയസ്സ് വരെ പ്രാദേശിക സംഗീത നാടകങ്ങളിൽ വൈവിധ്യമാർന്ന കഥാപാത്രങ്ങളെ അവതരിപ്പിച്ചു.
റീസർ 1998-ൽ കാൾസ്ബാഡ് ഹൈസ്കൂളിൽ നിന്ന് ബിരുദം നേടി.
ഹൈസ്കൂൾ വിദ്യാഭ്യാസത്തിനു ശേഷം ലോസ് ഏഞ്ചൽസിലേക്ക് മാറിയ അവർ UCLA യുടെ മത്സര നാടക പരിപാടിയിൽ ചേരുകയും അവിടെ നാടകകലയുടെ ചരിത്രം, അഭിനയ സാങ്കേതികത, നൃത്ത, ശബ്ദ, ചലന വിഭാഗങ്ങലിൽ പഠനം നടത്തി.
ബെവർലി ഹിൽസ് പ്ലേഹൗസിൽനിന്ന് ഇതേസമയം അഭിനയവും പഠിച്ചു.
ഓട്ടം ലീവ്സ് (ചിത്രകല) ഇംഗ്ലീഷ് വിലാസം https://ml.wikipedia.org/wiki/Autumn_Leaves_(painting)
1856-ൽ റോയൽ അക്കാദമിയിൽ ജോൺ എവെറെറ്റ് മില്ലെയ്സ് പ്രദർശിപ്പിച്ച ഒരു ചിത്രമാണ് ഓട്ടം ലീവ്സ് .
വിമർശകനായ ജോൺ റസ്കിൻ ഈ ചിത്രത്തെ "അസ്‌തമയശോഭയിൽ ചിത്രീകരിച്ച തികച്ചും ആദ്യത്തെ സമ്പൂർണ്ണ ചിത്രം " എന്ന് വിശേഷിപ്പിച്ചിട്ടുണ്ട്.
ഇപ്പോൾ സ്കോട്ട്‌ലൻഡിലെ പെർത്തിലെ റോഡ്‌നി ഗാർഡൻസ് സ്ഥിതിചെയ്യുന്ന ഒരു പൂന്തോട്ടത്തിൽ സന്ധ്യയ്ക്ക് വീണുകിടക്കുന്ന ഇലകൾ ശേഖരിക്കുകയും ഒരുമിച്ചു കൂട്ടുകയും ചെയ്യുന്ന നാല് പെൺകുട്ടികളെ ഈ ചിത്രത്തിൽ ചിത്രീകരിച്ചിരിക്കുന്നു.
അവർ ഒരു അഗ്നിജ്വാല ഉണ്ടാക്കുന്നു, പക്ഷേ തീ അദൃശ്യമാണ്, ഇലകൾക്കിടയിൽ നിന്ന് പുക മാത്രം ഉയർന്നുവരുന്നു.
ഇടതുവശത്തുള്ള രണ്ട് പെൺകുട്ടികൾ, മില്ലൈസിന്റെ ഭാര്യാസഹോദരിമാരായ ആലീസ്, സോഫി ഗ്രേ എന്നിവരെ മാതൃകയാക്കി അക്കാലത്തെ മധ്യവർഗ വസ്ത്രങ്ങളിലും വലതുവശത്തുള്ള രണ്ടുപേരും പരുക്കൻ, തൊഴിലാളിവർഗ വസ്ത്രങ്ങളിലും ചിത്രീകരിച്ചിരിക്കുന്നു.
സൗന്ദര്യാത്മക പ്രസ്ഥാനത്തിന്റെ വികാസത്തിലെ ആദ്യകാല സ്വാധീനങ്ങളിലൊന്നായി പെയിന്റിംഗ് കണക്കാക്കപ്പെടുന്നു.
"മില്ലൈസ് വ്യൂപോയിന്റ്" എന്നറിയപ്പെടുന്ന റോഡ്‌നി ഗാർഡൻസിലെ ഒരു ശിൽപം കല്ലുകൊണ്ട് നിർമ്മിച്ച ഒരു ചിത്ര ഫ്രെയിമിന്റെ രണ്ട് താഴത്തെ മൂലകളിലൂടെ കാഴ്ച പുനർനിർമ്മിക്കുന്നു.
അവലംബം ↑ ↑ Suzanne Fagence Cooper (2010) The Model Wife , chapter 12 ↑ Whistler's 'The White Girl': Painting, Poetry and Meaning, Robin Spencer, The Burlington Magazine , Vol.
140, No. 1142 (May, 1998), pp. 300-311 ↑ "Places to Visit in Scotland - Norie-Miller Park, Rodney Gardens, Bellwood Riverside Park, Perth" – Rampant Scotland
ഓട്ടിസം സ്പെൿട്രം
കുട്ടിക്കാലത്ത് തന്നെ ആരംഭിക്കുന്ന ഒരു രോഗാവസ്ഥയാണ് ഓട്ടിസം സ്പെക്ട്രം.
ഓട്ടിസ്റ്റിക് ഡിസോർഡർ, ആസ്പെർജർ സിൻഡ്രോം എന്നിവയെല്ലാം ഉൾപ്പെടുന്നതാണ് ഇത് .
ആശയവിനിമയം, സാമൂഹിക ഇടപെടൽ എന്നിവയിൽ ഈ സ്പെക്ട്രത്തിലുള്ളവർക്ക് ദീർഘകാല ബുദ്ധിമുട്ടുകൾ അനുഭവിക്കുന്നതോടൊപ്പം, പരിമിതമായ മേഖലയിലെ താത്പര്യങ്ങൾ, കാര്യങ്ങൾ ആവർത്തിച്ച് ചെയ്യാനുള്ള താല്പര്യം എന്നിവയും ഇവരിൽ കാണപ്പെടുന്നു .
രണ്ട് വയസ്സിന് മുൻപ് തന്നെ ലക്ഷണങ്ങൾ വഴി ഇത് തിരിച്ചറിയപ്പെടുന്നു .
ദൈനംദിന ജീവിതത്തിലെ പ്രയാസങ്ങൾ, ജോലി ചെയ്യാനും ബന്ധങ്ങൾ നിലനിർത്താനുമുള്ള ബുദ്ധിമുട്ടുകൾ, ആത്മഹത്യാസാധ്യത എന്നിവയൊക്കെ ഇതിന്റെ സങ്കീർണ്ണതകളിൽ ഉൾപ്പെടുന്നു .
ഓട്ടിസം സ്പെൿട്രത്തിന്റെ കൃത്യമായ കാരണങ്ങൾ ഇപ്പോഴും അവ്യക്തമായി തുടരുകയാണെങ്കിലും ജനിതകവും, പാരിസ്ഥിതികവുമായ കാരണങ്ങൾ ഇതിലേക്ക് നയിക്കുന്നുണ്ടെന്ന് കണക്കാക്കപ്പെടുന്നു .
പ്രായമായ മാതാപിതാക്കൾ, പാരമ്പര്യം, ചില ജനിതക ഘടകങ്ങൾ എന്നിവയൊക്കെ കാരണങ്ങളിൽ കടന്നുവന്നേക്കാം .
പാരമ്പര്യവും ജനിതകവുമായ കാരണങ്ങളാണ് 65 മുതൽ 90% വരെയും ഇതിനുള്ളത് .
രോഗലക്ഷണങ്ങളെ അടിസ്ഥാനമാക്കിയാണ് രോഗനിർണയം നടത്തുന്നത് .
ഓട്ടിസ്റ്റിക് ഡിസോർഡർ, ആസ്പെർജെർ സിൻഡ്രോം, പെർവേസീവ് ഡെവലപ്മെന്റൽ ഡിസോർഡർ നോട്ട് അതർവൈസ് സ്പെസിഫൈഡ് (PDD-NOS), ചൈൽഡ്‌ഹുഡ് ഡിസിന്റെഗ്രേറ്റീവ് ഡിസോർഡർ എന്നിവയെല്ലാം ഓട്ടിസം സ്പെക്ട്രം എന്നതിന് കീഴിൽ വരുന്നതായി 2013-ൽ DSM-5 പ്രഖ്യാപിച്ചിരുന്നു .
രോഗത്തിന് ചികിത്സയില്ലെങ്കിലും, ലക്ഷണങ്ങളെ നിയന്ത്രിക്കാവുന്ന ചികിത്സകൾ വഴി നില മെച്ചപ്പെടുത്താൻ സാധിക്കും .
ഓരോ വ്യക്തിയിലും അവർക്കനുസരിച്ച മരുന്നുകളോ തെറാപ്പികളോ ഫലം ചെയ്തേക്കാം.
ബിഹേവിയറൽ തെറാപ്പി, കോപ്പിങ് സ്കിൽ പഠിപ്പിക്കൽ എന്നിവയെല്ലാം ഫലം കാണിക്കുന്നതായി കാണുന്നു .
ഇതിലെ പരിശീലനങ്ങൾ പലപ്പോഴും മാതാപിതാക്കളും കുടുംബവും ഉൾപ്പെടുന്നതായിരിക്കും .
രോഗത്തിന് അനുബന്ധമായ ലക്ഷണങ്ങളെ  ചികിത്സിക്കാനായി മരുന്നുകൾ ഉപയോഗിക്കാറുണ്ട്.
ഏകദേശം ഒരു ശതമാനം ജനസംഖ്യയെ ഓട്ടിസം സ്പെക്ട്രം ബാധിക്കുന്നുവെന്നാണ് കണക്ക് .
പുരുഷന്മാരിലാണ് രോഗാവസ്ഥ കൂടുതലായി കാണപ്പെടുന്നത് (സ്ത്രീകളേക്കാൾ നാലിരട്ടി) .
ഓരോ വ്യക്തിക്കും ഇതുമൂലമുണ്ടാകുന്ന സങ്കീർണ്ണതകൾ വ്യത്യസ്തമാണ് .
ഈ രോഗത്തിന്റെ വ്യാപ്തി (നേരിയ ലക്ഷണങ്ങൾ മുതൽ ഗുരുതര ലക്ഷണങ്ങൾ വരെ) കാരണമാണ് സ്പെൿട്രം എന്ന വിശേഷണനാമം ഉപയോഗിക്കുന്നത് .
അവലംബം ↑ ↑ 1 2 3 4 5 6 7 8 9 1 2 3 1 2 3 4 5 6 7 8 9 ↑ 1 2 1 2 ↑ ↑ 1 2 {{ cite journal }} :  CS1 maint: unflagged free DOI ( link ) 1 2 ↑ ↑
ഓട്ടിസ് എലിവേറ്റർ കമ്പനി
എലിവേറ്ററുകൾ , എസ്‌കലേറ്ററുകൾ , അനുബന്ധ ഉപകരണങ്ങൾ എന്നിവ വികസിപ്പിക്കുകയും നിർമ്മിക്കുകയും വിപണനം നടത്തുകയും ചെയ്യുന്ന ഒരു അമേരിക്കൻ കമ്പനിയാണ് ഓട്ടിസ് എലിവേറ്റർ കമ്പനി .
കണക്റ്റിക്കട്ടിലെ ഫാർമിങ്ടൺ ആസ്ഥാനമായി പ്രവർത്തിക്കുന്ന ഓട്ടിസ് ലോകത്തിലെ ഏറ്റവും വലിയ ലംബ ഗതാഗത സംവിധാനങ്ങളുടെ നിർമ്മാതാവാണ്.
പ്രധാനമായും എലിവേറ്ററുകൾ, എസ്‌കലേറ്ററുകൾ എന്നിവയുടെ നിര്മാണത്തിലാണ് കമ്പനി ശ്രദ്ധ കേന്ദ്രീകരിക്കുന്നത്.
1852 ൽ ഓട്ടിസ് കണ്ടുപിടിച്ച സേഫ്റ്റി എലിവേറ്ററുകളുടെ നിർമ്മാണം കമ്പനിയുടെ പ്രവർത്തനങ്ങൾക്ക് അടിത്തറയിടപ്പെട്ടു.
ഇപ്പോൾ യുണൈറ്റഡ് ടെക്നോളജീസാണ് കമ്പനിയുടെ ഉടമസ്ഥർ.
ഈഫൽ ഗോപുരം , എംപയർ സ്റ്റേറ്റ് ബിൽഡിംഗ് , വേൾഡ് ട്രേഡ് സെന്റർ , പെട്രോണാസ് ഇരട്ട ഗോപുരങ്ങൾ , ബുർജ് ഖലീഫ , സിഎൻ ടവർ , എന്നിവയുൾപ്പെടെ ലോകത്തെ പ്രശസ്തമായ നിർമ്മിതികളിൽ ഓട്ടിസ് എലിവേറ്ററുകൾ സ്ഥാപിച്ചിട്ടുണ്ട്.
2013 ഒക്ടോബറിൽ ഓട്ടിസ് എക്കാലത്തെയും വലിയ കരാർ ഹൈദരാബാദ് മെട്രോലേക്ക് 670 എലിവേറ്ററുകൾ നൽകിക്കൊണ്ട് സ്വന്തമാക്കി.
1852-ൽ എലീഷ ഗ്രേവീസ് ഓട്ടിസ് സുരക്ഷാ എലിവേറ്റർ കണ്ടുപിടിച്ചു, മുകളിലേക്ക് എലിവേറ്ററിനെ വഹിക്കുന്ന ഉരുക്ക് കയർ പൊട്ടിയാൽ എലിവേറ്റർ യാന്ത്രികമായി നിലയ്ക്കുന്ന തരത്തിലായിരുന്നു അതിന്റെ നിർമ്മാണം.
1854 ലെ ന്യൂയോർക്ക് വേൾഡ്സ് ഫെയറിലെ പ്രകടനത്തിന് ശേഷം എലിവേറ്റർ വ്യവസായത്തിൽ ഓട്ടിസ് വിശ്വാസ്യത നേടിയെടുത്തു.
1853 ൽ ന്യൂയോർക്കിലെ യോങ്കേഴ്‌സിൽ എലീഷ ഓട്ടിസ് ഓട്ടിസ് എലിവേറ്റർ കമ്പനി സ്ഥാപിച്ചു.
1861-ൽ അദ്ദേഹം മരിച്ചപ്പോൾ, അദ്ദേഹത്തിന്റെ മക്കളായ ചാൾസും നോർട്ടണും ബിസിനസ്സ് തുടർന്നു.
അമേരിക്കൻ ആഭ്യന്തരയുദ്ധകാലത്ത് , യുദ്ധോപകരണങ്ങൾ കയറ്റി അയക്കുന്നതിലേക്ക് ഉപയോഗിച്ചതിലൂടെ ഓട്ടിസ് കമ്പനിയുടെ ലിഫ്റ്റുകൾക്ക് ഉയർന്ന വില്പനയുണ്ടായിരുന്നു.
അമേരിക്കയിലുടനീളമുള്ള ബിസിനസുകൾ അവ വാങ്ങി.
1925 ൽ ലോകത്തിലെ ആദ്യത്തെ പൂർണ്ണ യാന്ത്രിക എലിവേറ്റർ കമ്പനി അവതരിപ്പിച്ചു.
1976 ൽ യുണൈറ്റഡ് ടെക്നോളജീസ് ഓട്ടിസ് എലിവേറ്റർ കമ്പനിയെ ഏറ്റെടുത്തു.
2014 ലെ കണക്കുപ്രകാരം ഓട്ടിസിൽ 64,000 ജീവനക്കാരുണ്ട്.
കമ്പനിയുടെ വരുമാനം 13.0 ബില്യൺ യുഎസ് ഡോളറാണ്.
കമ്പനി ആസ്ഥാനം കണക്റ്റിക്കട്ടിലെ ഫാർമിങ്ടണിലാണ്.
കണക്റ്റിക്കട്ടിലെ ഫാർമിങ്ടണിലെ ഓട്ടിസ് ആസ്ഥാനം ഇതും കാണുക എലീഷ ഗ്രേവീസ് ഓട്ടിസ് എലിവേറ്റർ അവലംബം
ഓട്ടം സൊണാറ്റ ഇംഗ്ലീഷ് വിലാസം https://ml.wikipedia.org/wiki/Autumn_Sonata
ഇംഗ്മർ ബർഗ്മാൻ സംവിധാനം ചെയ്ത് 1978 ൽ പുറത്തിറങ്ങിയ സ്വീഡിഷ് ചലച്ചിത്രം ആണ് ഓട്ടം സൊണാറ്റ ( Höstsonaten ).
പ്രസിദ്ധയായ ഒരു ക്ലാസിക്കൽ പിയാനിസ്റ്റും അവരാൽ അവഗണിക്കപ്പെട്ട മകളും തമ്മിലുള്ള ബന്ധത്തിന്റെ കഥ പറയുന്ന ഓട്ടം സൊണാറ്റ ,പ്രസിദ്ധ നടി ഇന്ഗ്രിഡ് ബർഗ്മാന്റെ അവസാനത്തെ ചലച്ചിത്രം ആണ്.
പ്രസിദ്ധയായ പിയാനിസ്റ്റ് ഷാർലറ്റ് ആൻഡർഗറ്റ് തന്റെ പെണ്മക്കളെ അവഗണിക്കുകയും മനസ്സിൽ നിന്നു തന്നെ ബഹിഷ്കരിക്കുകയും ചെയ്തവരാണ്.
അവരെ നേരിൽ കിട്ടു തന്നെ ഏഴു വർഷം ആയ വേളയിൽ ഷാർലറ്റ് ,മൂത്തവളായ ഈവയെ കാണാൻ തീരുമാനിക്കുന്നു.
തന്റെ ഗ്രാമീണ ഭവനത്തിൽ ഭർത്താവുമൊത്ത് ജീവിക്കുകയാണ് ഈവ.
അവിടെ വെച്ചാണ് ഷാർലറ്റ് മനസ്സിലാക്കുന്നത്,മാനസികവും ശാരീരികവുമായി വൈകല്യം ബാധിച്ചിട്ടുള്ള തന്റെ ഇളയമകളായ ഹെലേന ഈവയുടെ കൂടെയാണ് ജീവിക്കുന്നത് എന്ന കാര്യം.
തന്റെ അമ്മയുടെ അവഗണനയും സ്വാർഥതയും മൂലം കടുത്ത വേദന അനുഭവിക്കുന്ന ഈവ, താൻ ഒരിക്കലും അമ്മയോട് പറയരുത് എന്ന് കരുതിയിരുന്ന കാര്യങ്ങൾ പറയുന്നു.
തുടർന്ന് സിനിമയിൽ സംഭവിക്കുന്നത് അത്യന്തം വികാരപൂർണമായ രംഗങ്ങളാണ്.
ഒടുവിൽ ഷാർലറ്റും ഈവയും തമ്മിലുള്ള അമ്മമകൾ ബന്ധത്തെ എന്നേന്നേക്കുമായി മാറ്റുന്നു,ആത്മാർഥവികാരങ്ങളുടെ ആ പ്രകടനങ്ങൾ.
തന്റെ മക്കളുടെ വിഷാദത്തിനും വൈകല്യത്തിനും തന്റെ അവഗണന തന്നെയാണ് എന്ന് ഷാർലറ്റ് തിരിച്ചറിയുന്നു.
അഭിനേതാക്കളും കഥാപാത്രങ്ങളും ഇന്ഗ്രിഡ് ബെര്ഗ്മാന് ‍-ഷാർലറ്റ് ആൻഡർഗറ്റ് ലിവ് ഉൾമാന് ‍-ഈവ ലെന നൈമാൻ -ഹെലേന Liv Ullmann and Ingrid Bergman in Autumn Sonata.
ആദായനികുതി സംബന്ധമായ കേസുകൾ ബെർഗ്മാനെതിരെ സ്വീഡനിൽ നടന്നിരുന്നതു മൂലം സിനിമയുടെ ഷൂട്ടിംഗ് നോർവേയിൽ വെച്ചാണ് നടന്നത്.
1979 ലെ മികച്ച ചലച്ചിത്രത്തിനുള്ള ഗോൾഡൻ ഗ്ലോബ് അവാർഡ് നേടി ഈ സിനിമ.
റീമേക്കുകൾ റിതുപർണ ഘോഷ് 1994 ൽ സംവിധാനം ചെയ്ത ഉനീഷെ ഏപ്രിൽ എന്ന ബംഗാളി ചലച്ചിത്രം.
2003 ൽ പുറത്തിറങ്ങിയ തെഹ്‌സീബ് എന്ന ഹിന്ദി സിനിമ.
അവലംബം ↑ Autumn Sonata Archived 2016-03-03 at the Wayback Machine .
Reel.com പുറം കണ്ണികൾ Autumn Sonata ഇന്റർനെറ്റ് മൂവി ഡാറ്റാബേസിൽ Criterion Collection essay by Peter Cowie Archived 2008-05-08 at the Wayback Machine .
ഓട്ടിലിയ ആഡൽബർഗ് ഇംഗ്ലീഷ് വിലാസം https://ml.wikipedia.org/wiki/Ottilia_Adelborg Ottilia Adelborg, 1901.
Page from Prinsarnes blomsteralfabet by Ottilia Adelborg.
Ottilia Adelborg in later life, n.d.
ഈവ ഓട്ടിലിയ ആഡൽബർഗ് (6 ഡിസംബർ 1855 - 19 മാർച്ച് 1936) കുട്ടികളുടെ സ്വീഡിഷ് പുസ്തക ചിത്രകാരി, എഴുത്തുകാരി, ലേയ്സ് നിർമ്മാണത്തിനായി ഒരു സ്കൂൾ സ്ഥാപക എന്നീ നിലകളിൽ പ്രവർത്തിച്ചിരുന്നു.
2000-ൽ ഒരു സാഹിത്യ അവാർഡ് ആയ ഓട്ടിലിയ ആഡൽബോർഗ് പ്രൈസ്, അവരുടെ ബഹുമാനാർത്ഥം നടപ്പിലാക്കപ്പെട്ടു.
ഗാഗ്നെഫ് മുനിസിപ്പാലിറ്റിയിൽ ഓട്ടിലിയ ആഡൽബർഗ് മ്യൂസിയം പ്രവർത്തിക്കുന്നു.
ബ്രോർ ജേക്കബ് അഡെൽബർഗിന്റെയും ഹെഡ്‌വിഗ് കത്താരിന അഫ് ഉഹറിന്റെയും മകൾ ആയി സ്വീഡനിലെ കാൾസ്‌ക്രോണയിലാണ് ഓട്ടിലിയ ജനിച്ചത്.
സ്വീഡിഷ് ആർമി ക്യാപ്റ്റനായ എറിക് ഓട്ടോ ബോർഗിന്റെ (1741-1787) ചെറുമകളായിരുന്നു അവർ.
സ്വീഡനിലെ രാജാവ് ഗുസ്താവസ് മൂന്നാമൻ അഡെൽബർഗ് എന്ന കുടുംബനാമത്തിൽ അദ്ദേഹത്തെ ഉൾപ്പെടുത്തി.
അവളുടെ സഹോദരി ഗെർ‌ട്രൂഡ് ഒരു വനിതാ അവകാശ പ്രവർത്തകയായിരുന്നു.
സഹോദരി മരിയ അഡൽ‌ബോർഗും ഒരു കലാകാരിയായിരുന്നു.
റോയൽ അക്കാദമി ഓഫ് ആർട്ട്സിൽ (1878-1884) ഡ്രോയിംഗിലും പഠനത്തിലും അവർ ആദ്യകാല കഴിവുകൾ തെളിയിച്ചു.
പിന്നീട് അവർ നെതർലാന്റ്സ് (1898), ഇറ്റലി (1901), ഫ്രാൻസ് എന്നിവിടങ്ങളിലേക്കുള്ള യാത്രകളിലൂടെ കലാ വിദ്യാഭ്യാസം വളർത്തി.
അവലംബം Wikimedia Commons has media related to Ottilia Adelborg .
ഓട്ടോണമസ് സ്റ്റേറ്റ് മെഡിക്കൽ കോളേജ്, ഷാജഹാൻപൂർ ഇംഗ്ലീഷ് വിലാസം https://ml.wikipedia.org/wiki/Autonomous_State_Medical_College,_Shahjahanpur
പണ്ഡിറ്റ് രാം പ്രസാദ് ബിസ്മിൽ ഓട്ടോണമസ് സ്റ്റേറ്റ് മെഡിക്കൽ കോളേജ്, ഷാജഹാൻപൂർ ഒരു തൃതീയ റഫറൽ സർക്കാർ മെഡിക്കൽ കോളേജാണ്.
2019-ൽ ഇന്ത്യയിലെ ഉത്തർ പ്രദേശ് സംസ്ഥാനത്തെ ഷാജഹാൻപൂരിലാണ് ഇത് സ്ഥാപിതമായത്.
കോളേജിലേക്കുള്ള തിരഞ്ഞെടുപ്പ് ദേശീയ യോഗ്യതയും പ്രവേശന പരീക്ഷയും വഴി മെറിറ്റിന്റെ അടിസ്ഥാനത്തിലാണ് നടത്തുന്നത്.
2019 മുതൽ വാർഷിക ബിരുദ വിദ്യാർത്ഥികളുടെ പ്രവേശനം 100 ആണ്.
ഈ കോളേജ് പണ്ഡിറ്റ് രാം പ്രസാദ് ബിസ്മിൽ ഓട്ടോണമസ് സ്റ്റേറ്റ് മെഡിക്കൽ കോളേജ് ഷാജഹാൻപൂർ എന്നും അറിയപ്പെടുന്നു.
1918-ലെ മെയിൻപുരി ഷഡ്യന്ത്രത്തിലും 1925-ലെ ചരിത്രപരമായ കക്കോരി ഗൂഢാലോചന കേസിലും ബ്രിട്ടീഷ് സാമ്രാജ്യത്തിനെതിരായി പങ്കെടുത്ത ഒരു ഇന്ത്യൻ വിപ്ലവകാരിയായിരുന്നു രാം പ്രസാദ് 'ബിസ്മിൽ'.
ഓട്ടോണമസ് സ്റ്റേറ്റ് മെഡിക്കൽ കോളേജ്, ഷാജഹാൻപൂർ എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
100 വിദ്യാർത്ഥികളെ പ്രതിവർഷം പ്രവേശിപ്പിക്കുന്ന കോളേജ് ഇപ്പോൾ DNB കോഴ്സുകൾ ആരംഭിച്ചു, ഭാവിയിൽ ബിരുദാനന്തര കോഴ്സുകളുടെ സാധ്യത വർദ്ധിക്കുകയാണ്.
ഫാമിലി മെഡിസിനിൽ ഡിഎൻബി കോഴ്സും ഇവിടെ നടത്തുന്നു.
ജിഎംസി ഷാജഹാൻപൂരിലെ ഡിപ്ലോമ പ്രവേശനം നീറ്റ് പിജി പരീക്ഷയുടെ അടിസ്ഥാനത്തിലാണ് അവലംബം പുറം കണ്ണികൾ
ഓട്ടോമേറ്റഡ് ടെല്ലർ മെഷീൻ ഇംഗ്ലീഷ് വിലാസം https://ml.wikipedia.org/wiki/ATM ഓട്ടോമേറ്റഡ് ടെല്ലർ മെഷീൻ.
ഒരു ഏ.
ടി.എം. കാർഡ്
ബാങ്കിലെ ഇടപാടുകാർക്ക്, ബാങ്കുജീവനക്കാരുടെ സഹായമില്ലാതെ പണമിടപാടുനടത്താൻ  സഹായിക്കുന്ന ഒരു യന്ത്രോപകരണമാണ് എ.ടി.എം .
എന്ന ചുരുക്കപ്പേരിലറിയപ്പെടുന്ന ഓട്ടോമേറ്റഡ് ടെല്ലർ മെഷീൻ ‍.
കേരളത്തിലും, ഇന്ത്യയിലെമ്പാടും പ്രചാരം നേടിവരുന്ന ഈ യന്ത്രസംവിധാനം, പല പേരുകളിൽ അറിയപ്പെടുന്നുണ്ട്.
ഓട്ടോമേറ്റഡ് ബാങ്കിങ് മെഷീൻ, മണിമെഷീൻ, ബാങ്ക്  മെഷീൻ,കാഷ് മെഷീൻ, എനി ടൈം മണി എന്നിങ്ങനെ .
പൊതുസ്ഥലങ്ങളിൽ അവിടവിടെയായി സ്ഥാപിച്ചിട്ടുള്ള ഈ പണപ്പെട്ടി ഉപയോഗിച്ച് ഏതുസമയത്തും പണം പിൻവലിക്കാനും നിക്ഷേപിക്കാനും ബാങ്ക് അക്കൗണ്ടിലെ വിവരങ്ങൾ അറിയാനും മറ്റും കഴിയും.
ഇതിനായി, ഇടപാടുകാരൻ സ്വന്തം പേരിൽ ബാങ്ക് തന്നിട്ടുള്ള ഒരു ശീട്ട് (പ്ലാസ്റ്റിക് കാർഡ്)(ചിത്രം.2, കാണുക) യന്ത്രത്തിൽ നിക്ഷേപിക്കുകയും, മുൻനിശ്ചയിക്കപ്പെട്ട ഒരു രഹസ്യമായ ഒരു വ്യക്തിസൂചീസംഖ്യ (Personal Index Number) യന്ത്രത്തിനു നൽകുകയും ചെയ്യേണ്ടതുണ്ട്.
ചരിത്രം പ്രമാണം:RegVarneyATM.jpg റെഗ് വാണി, ആദ്യത്തെ എ.ടി. എം ഉപയോഗിക്കുന്നു
1939 ൽ, ലൂതർ ജോർജ്ജ് സിംജിയൻ എന്ന അമേരിക്കക്കാരനാണ് ആദ്യമായി ഒരു എ.ടി.എം നിർമ്മിച്ചത്.
അത്, സിറ്റി ബാങ്ക് ഓഫ് ന്യൂയോർക്ക് , ന്യൂയോർക്കിൽ സ്ഥാപിച്ചു.
എന്നാലതിന് വേണ്ടത്ര പ്രചാരം ലഭിച്ചില്ല.
സ്ഥാപിച്ച് ആറുമാസത്തിനു ശേഷം അത് നീക്കംചെയ്യപ്പെട്ടു.
പിന്നീട്, 1967 ജൂൺ 17 ന്, ദി ലാ ര്യൂ എന്ന കമ്പനി വികസിപ്പിച്ച ഒരു ഇലക്ട്രോണിക് എ.റ്റ്.
എം, ബാർക്ലൈസ് ബാങ്ക് , ഇംഗ്ലണ്ടിലെ ലണ്ടനിൽ, എൻഫീൽഡ് ടൗണിൽ സ്ഥാപിച്ചു.
അക്കാലത്ത്, എ.ടി. എമ്മുമായി ബന്ധപ്പെട്ട സാങ്കേതികവിദ്യകൾക്ക് പല വിദഗ്ദ്ധരും പല നിർമ്മാണാവകാശങ്ങൾ നേറ്റിയിരുന്നു എങ്കിലും, ഇന്ത്യയിൽ ജനിച്ച, ജോൺ ഷെപ്പേർഡ് ബാരൺ‎ എന്ന സ്ക്കോട്ലന്റുകാരനാണ് ഈ കണ്ടുപിടിത്തത്തിന് അംഗീകാരം ലഭിച്ചത്.
2005 ൽ അദ്ദേഹത്തിന് , '''ഓർഡർ ഓഫ് ദി ബ്രിട്ടീഷ് എമ്പയർ'''‍ എന്ന ബഹുമതി സമ്മാനിക്കുകയുണ്ടായി.
റെഗ് വാണി എന്ന ബ്രിട്ടീഷ് നടനാണ് ഈ യന്ത്രം ആദ്യമായി ഉപയോഗിച്ചത്.